Superkilen

La Superkilen estas publika instalaĵo en la distrikto Nørrebro de la dana ĉefurbo Kopenhago . 

La parko estas dezajnita por alporti enmigrintojn kaj lokulojn kune, antaŭenigante toleremon kaj unuecon en unu el la plej etne-variaj kaj soci-defiitaj komunumoj de Danio  . Ne nur la parko estas rendevuejo por lokaj loĝantoj, ĝi estas vidindaĵo por Kopenhago. La tri- hektara parko estis kompletigita en 2012.

Superkilen konsistas el tri partoj:

 ruĝa placo por malstreĉiĝo kun kafejoj kaj muziko,
 en la nigra korto homoj renkontiĝas por babili kaj kradrosti
 kaj la nature verda parko. 

Superkilen renkontas la bezonojn de 62 malsamaj naciecoj vivantaj en ĉi tiu parto de Kopenhago. Por efektivigi tiun koncepton, specifaj objektoj kiel ekzemple benkoj, rubujoj, arboj, ludejoj, kloakkovriloj kaj signaĝo de aliaj landoj estis integritaj en la planadon.

 Priskribo 
La parko estas proksimume 750 metrojn longa, situanta ambaŭflanke de bicikla vojo kaj kovras totalan areon de proksimume  kvadrataj metroj Ĝi konsistas el tri ĉefaj areoj: la ruĝa areo, la nigra areo, kaj la verda parko..

La ruĝa areo, pentrita en brilruĝa, oranĝa kaj rozo, fokusiĝas al distro kaj moderna vivo. La nigra areo en la centro estas la klasika placo kun fontano kie najbaroj povas renkontiĝi, speco de "urba salono". En la verda parko, estas montetoj, arboj kaj plantoj taŭgaj por piknikoj, sportoj kaj hundopromenoj..

Multaj el la objektoj en la parko estis importitaj aŭ speciale kopiitaj de eksterlandaj dezajnoj. Ili inkluzivas svingojn el Irako, benkojn el Brazilo, fontanon el Maroko kaj rubujojn el Anglio. Estas neonaj ŝildoj el la tuta mondo reklamantaj ĉion, de rusa hotelo ĝis ĉina belecsalono. Eĉ la kloakkovriloj venas de Zanzibaro, Gdansko, kaj Parizo. Entute, ekzistas 108 plantoj kaj artefaktoj kiuj montras la etnan diversecon de la loka loĝantaro. Tiuj objektoj helpas simboli la komunan proprieton de la loĝantoj de la parko..

Plako sur la tero apud ĉiu objekto priskribas ĝin en la dana kaj la lingvo de ĝia lando, kaj vizitantoj povas elŝuti apon por lerni pli pri ĉiu objekto.

 Galerio 

 Referencoj 

 Eksteraj ligiloj 

 Superflex projekta priskribo (angle)
Kategorio:Kopenhago
Kategorio:Placoj en Eŭropo